《浮翠桥》
宋代·何耕

隔溪苍翠各西东，架竹为梁路始通。
缺月罅林凝净绿，断霞明水抹残红。
芒鞋步步幽深处，藜杖声声屈曲中。
回首忽惊桥已远，泠然身御圃田风。

作者简介：（1127—1183）宋汉州绵竹人，占籍德阳，字道夫，号怡庵。高宗绍兴十七年四川类试第一。累擢嘉州守，有惠政，与何逢原、孙松寿、宋诲号四循良。孝宗淳熙中历户部郎中、国子祭酒，出知潼川府。